དེ་ནས་དངོས་གཞིའི་ཉིན་དང་པོའི་བགྲོ་གླེང་སྐབས་བོད་ཀྱི་སྲོལ་རྒྱུན་རིག་པའི་མཁས་པ་རྒན་ཚེ་རིང་ཆོས་འཕེལ་ལགས་ཀྱིས་བོད་བྱང་ཐང་གི་ནོར་ལུག་གསོ་ཚགས་བྱེད་སྟངས་སྐོར་ལ་གཏམ་བཤད་སྤེལ་ཡོད་པ་དང་།སྨན་རིའི་གླིང་གི་ཁྲི་གཡུང་དྲུང་གིས་གནའ་བོའི་བོད་ཀྱི་དུར་འདེབས་བྱེད་ལུགས་དང་དེའི་བྱུང་ཁུངས་སྐོར་དང་།རྒན་ན་ག་སངས་རྒྱས་བསྟན་དར་ལགས་ཀྱིས་བོད་ཀྱི་གཏམ་དཔེ་དང་དེའི་ཁྱད་ཆོས་སྐོར་ལ་གཏམ་བཤད་སྤེལ་ཡོད་པ་རེད།གཏམ་བཤད་སྐར་མ་༣༠་དང་དྲི་བ་དྲིས་ལན་སྐར་མ་༢༠་བཅས་རེད།དགོང་མོར་ཟུར་ཉན་པ་ཚང་མས་རང་མོས་བགྲོ་གླེང་གནང་ཡོད་པ་རེད།